ประกาศเจ้าพนักงานควบคุมการแลกเปลี่ยนเงินเรื่องหลักเกณฑ์และวิธีปฏิบัติเกี่ยวกับการประกอบธุรกิจเป็นบริษัทหลักทรัพย์รับอนุญาต[๑] เพื่อให้บริษัทหลักทรัพย์ที่ให้บริการซื้อขายตราสารและอนุพันธ์แก่ลูกค้าที่เป็นบุคคลไทยซึ่งเป็นผู้ลงทุนหรือบุคคลรายย่อย และผู้ลงทุนต่างชาติสามารถประกอบธุรกิจซื้อ ขาย หรือแลกเปลี่ยนเงินตราต่างประเทศที่เกี่ยวข้องกับการลงทุนในตราสารและอนุพันธ์แก่ลูกค้าได้อย่างเหมาะสมอันจะช่วยเพิ่มทางเลือกแก่ลูกค้าในการใช้บริการเกี่ยวกับเงินตราต่างประเทศผ่านบริษัทหลักทรัพย์รับอนุญาตอาศัยอำนาจตามความในข้อ ๗ และข้อ ๒๐แห่งกฎกระทรวงฉบับที่ ๑๓ (พ.ศ. ๒๔๙๗) ออกตามความในพระราชบัญญัติควบคุมการแลกเปลี่ยนเงินพุทธศักราช ๒๔๘๕ และที่แก้ไขเพิ่มเติมข้อ ๑๐ ข้อ ๑๑ ข้อ ๑๓ ข้อ ๑๓ ทวิ ข้อ ๑๓ ตรีข้อ ๑๔ และข้อ ๑๕ แห่งประกาศกระทรวงการคลัง เรื่อง คำสั่งรัฐมนตรีให้ไว้แก่ตัวแทนรับอนุญาตลงวันที่ ๓๑ มีนาคม ๒๕๔๗ และที่แก้ไขเพิ่มเติม และข้อ ๒ ข้อ ๓ ข้อ ๔ และข้อ ๗แห่งประกาศกระทรวงการคลัง เรื่องคำสั่งรัฐมนตรีให้ไว้แก่บริษัทหลักทรัพย์รับอนุญาต ลงวันที่ ๖ มิถุนายน ๒๕๖๑เจ้าพนักงานควบคุมการแลกเปลี่ยนเงินออกประกาศไว้ ดังต่อไปนี้ข้อ ๑ ในประกาศนี้บริษัทหลักทรัพย์รับอนุญาต หมายความว่าบุคคลที่ได้รับอนุญาตให้ประกอบธุรกิจบริษัทหลักทรัพย์รับอนุญาตประกาศการลงทุนสำหรับผู้ลงทุน หมายความว่าประกาศเจ้าพนักงานควบคุมการแลกเปลี่ยนเงินว่าด้วยการกำหนดหลักเกณฑ์และวิธีปฏิบัติเกี่ยวกับการลงทุนในตราสารในต่างประเทศและอนุพันธ์ประกาศการลงทุนสำหรับบุคคลรายย่อย หมายความว่าประกาศเจ้าพนักงานควบคุมการแลกเปลี่ยนเงินว่าด้วยการกำหนดหลักเกณฑ์และวิธีปฏิบัติเกี่ยวกับการลงทุนในตราสารในต่างประเทศและอนุพันธ์ของบุคคลรายย่อยผู้ลงทุน หมายความว่า ผู้ลงทุนตามประกาศการลงทุนสำหรับผู้ลงทุนที่มีการลงทุนผ่านบริษัทหลักทรัพย์รับอนุญาตในฐานะตัวแทนการลงทุนบุคคลรายย่อย หมายความว่าบุคคลรายย่อยตามประกาศการลงทุนสำหรับบุคคลรายย่อยที่มีการลงทุนผ่านบริษัทหลักทรัพย์รับอนุญาตในฐานะตัวแทนการลงทุนผู้ลงทุนต่างชาติ หมายความว่าบุคคลที่มีถิ่นที่อยู่นอกประเทศที่ลงทุนในตราสารและอนุพันธ์ในประเทศและตราสารในต่างประเทศและอนุพันธ์ผ่านบริษัทหลักทรัพย์รับอนุญาตในฐานะนายหน้าหรือตัวแทนการลงทุนลูกค้า หมายความว่า ผู้ลงทุน บุคคลรายย่อยและผู้ลงทุนต่างชาติบัญชีเพื่อการประกอบธุรกิจเงินตราต่างประเทศของบริษัทหลักทรัพย์รับอนุญาตหมายความว่า บัญชีเงินฝากเงินตราต่างประเทศเพื่อวัตถุประสงค์เฉพาะการประกอบธุรกิจเงินตราต่างประเทศตามประกาศฉบับนี้ที่บริษัทหลักทรัพย์รับอนุญาตเปิดไว้กับนิติบุคคลรับอนุญาตบัญชีเพื่อการลงทุน หมายความว่า บัญชีเงินฝากเงินตราต่างประเทศเพื่อการลงทุนตามประกาศการลงทุนสำหรับผู้ลงทุนบัญชีเพื่อลูกค้าของตัวแทนการลงทุน หมายความว่าบัญชีเงินฝากเงินตราต่างประเทศเพื่อลูกค้าของตัวแทนการลงทุนตามประกาศการลงทุนสำหรับผู้ลงทุน และประกาศการลงทุนสำหรับบุคคลรายย่อย แล้วแต่กรณีตราสารในต่างประเทศและอนุพันธ์ หมายความว่า ตราสารในต่างประเทศและอนุพันธ์ตามที่กำหนดในประกาศการลงทุนสำหรับผู้ลงทุนและประกาศการลงทุนสำหรับบุคคลรายย่อยและให้หมายความรวมถึงธุรกรรมอื่น ๆตามประกาศดังกล่าวด้วยตราสารและอนุพันธ์ในประเทศ หมายความว่าตราสารที่จำหน่ายในประเทศและอนุพันธ์ที่ทำกับนิติบุคคลรับอนุญาตหรือบริษัทหลักทรัพย์รับอนุญาตที่มิใช่ตราสารในต่างประเทศและอนุพันธ์ตามที่กำหนดในประกาศการลงทุนสำหรับผู้ลงทุนและประกาศการลงทุนสำหรับบุคคลรายย่อย ทั้งนี้ ประเภทของตราสารให้นำความในประกาศการลงทุนสำหรับผู้ลงทุนและประกาศการลงทุนสำหรับบุคคลรายย่อยมาใช้บังคับโดยอนุโลมหมวด๑คุณสมบัติและลักษณะต้องห้าม ข้อ ๒ บริษัทหลักทรัพย์รับอนุญาตต้องมีคุณสมบัติ ดังต่อไปนี้(๑)เป็นบริษัทหลักทรัพย์ที่ได้รับอนุญาตให้ประกอบธุรกิจเป็นนายหน้าซื้อ ขายหรือแลกเปลี่ยนหลักทรัพย์ได้ทุกประเภทตามกฎหมายว่าด้วยหลักทรัพย์และตลาดหลักทรัพย์(๒)มีประสบการณ์ในการประกอบธุรกิจการเป็นนายหน้าซื้อขายหลักทรัพย์ในตลาดหลักทรัพย์แห่งประเทศไทยต่อเนื่องกันมาแล้วไม่น้อยกว่า ๓ ปี นับถึงวันที่ยื่นคำร้องขออนุญาตประกอบธุรกิจ(๓) ไม่เคยถูกเพิกถอนใบอนุญาตประกอบธุรกิจเกี่ยวกับปัจจัยชำระเงินต่างประเทศ(๔) ไม่เคยถูกศาลสั่งพิทักษ์ทรัพย์หรือเป็นบุคคลล้มละลายข้อ ๓ ห้ามมิให้บริษัทหลักทรัพย์รับอนุญาตตั้งหรือยอมให้บุคคลซึ่งมีลักษณะต้องห้ามอย่างใดอย่างหนึ่งดังต่อไปนี้ทำหน้าที่เป็นกรรมการผู้มีอำนาจควบคุม กรรมการผู้มีอำนาจในการบริหารผู้จัดการหรือผู้มีอำนาจในการจัดการ(๑) เป็นบุคคลที่ถูกศาลสั่งพิทักษ์ทรัพย์หรือเป็นบุคคลล้มละลาย(๒)เคยได้รับโทษจำคุกโดยคำพิพากษาถึงที่สุดให้จำคุกในความผิดตามกฎหมายว่าด้วยการควบคุมการแลกเปลี่ยนเงิน(๓) เคยเป็นกรรมการผู้มีอำนาจควบคุม กรรมการผู้มีอำนาจในการบริหารผู้จัดการหรือผู้มีอำนาจในการจัดการในกิจการที่ถูกเพิกถอนใบอนุญาตประกอบธุรกิจเกี่ยวกับปัจจัยชำระเงินต่างประเทศโดยสาเหตุที่ถูกเพิกถอนใบอนุญาตนั้นเกิดขึ้นในขณะที่บุคคลนั้นเป็นกรรมการผู้มีอำนาจในการควบคุมกรรมการผู้มีอำนาจในการบริหาร ผู้จัดการ หรือผู้มีอำนาจในการจัดการข้อ ๔ ในกรณีที่ปรากฏข้อเท็จจริงในภายหลังว่าบุคคลซึ่งทำหน้าที่เป็นกรรมการผู้มีอำนาจควบคุมกรรมการผู้มีอำนาจในการบริหารผู้จัดการ หรือผู้มีอำนาจในการจัดการ มีลักษณะต้องห้ามตามข้อ ๓ ให้บริษัทหลักทรัพย์รับอนุญาตเปลี่ยนตัวบุคคลที่ดำรงตำแหน่งดังกล่าวภายใน ๑๕ วัน นับแต่วันที่ปรากฏข้อเท็จจริงหรือได้รับแจ้งจากเจ้าพนักงานและแจ้งการเปลี่ยนตัวดังกล่าวต่อเจ้าพนักงานภายใน ๑๕วันนับแต่วันที่มีการเปลี่ยนแปลงทางทะเบียน ทั้งนี้ตามแบบที่เจ้าพนักงานกำหนดไว้ในเว็บไซต์ของธนาคารแห่งประเทศไทยพร้อมเอกสารหลักฐานตามข้อ ๕ (๔) และข้อ ๕ (๕)หรือเอกสารอื่นใดที่เจ้าพนักงานจะเรียกเพิ่มเติมหมวด๒การขอรับใบอนุญาตการถอนหรือไม่ต่ออายุใบอนุญาต ข้อ ๕ บุคคลใดที่ประสงค์จะประกอบธุรกิจเป็นบริษัทหลักทรัพย์รับอนุญาตจะต้องยื่นคำร้องขออนุญาตต่อรัฐมนตรีผ่านธนาคารแห่งประเทศไทย โดยจะพิจารณาอนุญาตจากเอกสารหลักฐานดังต่อไปนี้(๑)คำร้องขอประกอบธุรกิจเป็นบริษัทหลักทรัพย์รับอนุญาตตามแบบที่เจ้าพนักงานกำหนดไว้ในเว็บไซต์ของธนาคารแห่งประเทศไทย(๒)หลักฐานแสดงการอนุญาตประกอบธุรกิจหลักทรัพย์ของสำนักงานคณะกรรมการกำกับหลักทรัพย์และตลาดหลักทรัพย์ซึ่งอนุญาตให้บริษัทที่ประสงค์จะประกอบธุรกิจเป็นบริษัทหลักทรัพย์รับอนุญาตสามารถให้บริการเป็นนายหน้าซื้อขาย แลกเปลี่ยนหลักทรัพย์ได้ทุกประเภทตามกฎหมายว่าด้วยหลักทรัพย์และตลาดหลักทรัพย์(๓) หลักฐานหนังสือรับรองของกระทรวงพาณิชย์ซึ่งรับรองไว้ไม่เกิน๖ เดือนนับถึงวันยื่นคำร้องโดยให้รับรองในรายการ ดังต่อไปนี้๑. รายชื่อกรรมการ๒. ผู้มีอำนาจลงนาม๓. สถานที่ตั้ง(๔) เอกสารหลักฐานแสดงตนของกรรมการผู้มีอำนาจควบคุมกรรมการผู้มีอำนาจในการบริหารผู้จัดการ หรือผู้มีอำนาจในการจัดการ ได้แก่ สำเนาบัตรประจำตัวประชาชนกรณีที่เป็นบุคคลผู้มีสัญชาติไทยหรือสำเนาหนังสือเดินทางกรณีที่ไม่ใช่บุคคลผู้มีสัญชาติไทย(๕) หนังสือรับรองว่ากรรมการผู้มีอำนาจควบคุมกรรมการผู้มีอำนาจในการบริหาร ผู้จัดการหรือผู้มีอำนาจในการจัดการไม่มีลักษณะต้องห้ามตามข้อ ๓ ตามแบบที่เจ้าพนักงานกำหนดไว้ในเว็บไซต์ของธนาคารแห่งประเทศไทย(๖)เอกสารหลักฐานอันแสดงว่าผู้ขอได้ประกอบธุรกิจนายหน้าซื้อขายหลักทรัพย์ในตลาดหลักทรัพย์แห่งประเทศไทย ตามข้อ ๒ (๒)ต่อเนื่องกันมาแล้วไม่น้อยกว่า ๓ ปี นับถึงวันยื่นคำร้อง(๗) แผนที่ตั้งและรูปถ่ายแสดงที่ตั้งของสถานที่ประกอบธุรกิจหรือสถานที่ตั้งตามหนังสือรับรองของกระทรวงพาณิชย์และเอกสารแสดงว่าผู้ขอมีสิทธิหรือจะมีสิทธิใช้สถานที่ประกอบธุรกิจนั้น เช่น สำเนาสัญญาเช่าหนังสือยินยอมให้ใช้สถานที่เป็นสถานที่ประกอบธุรกิจในการยื่นคำร้องขออนุญาตตามวรรคหนึ่ง ให้ยื่นผ่านธนาคารแห่งประเทศไทยสำนักงานใหญ่กรุงเทพมหานครข้อ ๖ เจ้าพนักงานอาจเสนอความเห็นต่อรัฐมนตรีเพื่อพิจารณาไม่อนุญาต หรือถอนใบอนุญาตหรือไม่ต่ออายุใบอนุญาตหากเจ้าพนักงานมีข้อสงสัยหรือมีเหตุที่เชื่อได้ว่าบุคคลที่ขอรับอนุญาตบริษัทหลักทรัพย์รับอนุญาตหรือกรรมการผู้มีอำนาจควบคุม กรรมการผู้มีอำนาจในการบริหารผู้จัดการหรือผู้มีอำนาจในการจัดการของบริษัทนั้น กระทำการ ดังต่อไปนี้(๑) ไม่ปฏิบัติหรือฝ่าฝืนกฎหมายว่าด้วยการควบคุมการแลกเปลี่ยนเงิน หรือกฎ ข้อบังคับ คำสั่งและประกาศที่ได้ออกเพื่อดำเนินการตามกฎหมายนั้น(๒) ปฏิบัติการอันเป็นภัยต่อระบบการแลกเปลี่ยนเงิน(๓) ปฏิบัติการอันเป็นภัยต่อสาธารณชนในทางเศรษฐกิจ(๔) เป็นบุคคลที่ถูกศาลสั่งพิทักษ์ทรัพย์หรือเป็นบุคคลล้มละลาย(๕) ไม่มีธุรกรรมตามที่ได้รับใบอนุญาตเป็นระยะเวลา ๒ปีติดต่อกัน(๖) เหตุอื่นใดตามที่เจ้าพนักงานเห็นสมควรในกรณีที่รัฐมนตรีมีคำสั่งถอนใบอนุญาตหรือแจ้งไม่ต่ออายุใบอนุญาตของบริษัทหลักทรัพย์รับอนุญาตนั้นให้กรรมการผู้มีอำนาจควบคุม กรรมการผู้มีอำนาจในการบริหาร ผู้จัดการหรือผู้มีอำนาจในการจัดการ ส่งคืนใบอนุญาตต่อเจ้าพนักงานภายใน ๑๕วันนับแต่วันพ้นกำหนดเวลาที่กำหนดไว้ในการถอนใบอนุญาต หรือวันที่สิ้นอายุใบอนุญาตแล้วแต่กรณีเว้นแต่กรณีมีเหตุจำเป็นที่บุคคลดังกล่าวไม่สามารถดำเนินการได้ภายในกำหนดเวลาหรือไม่อาจคืนใบอนุญาตเจ้าพนักงานอาจพิจารณาดำเนินการตามที่เห็นสมควรหมวด๓หลักเกณฑ์และเงื่อนไขในการประกอบธุรกิจเป็นบริษัทหลักทรัพย์รับอนุญาต ส่วนที่๑การให้บริการซื้อขาย หรือแลกเปลี่ยนเงินตราต่างประเทศกับลูกค้า ข้อ ๗ ในการประกอบธุรกิจเป็นบริษัทหลักทรัพย์รับอนุญาตให้บริษัทหลักทรัพย์รับอนุญาตซื้อ ขายหรือแลกเปลี่ยนเงินตราต่างประเทศกับลูกค้าได้เฉพาะกรณีเป็นการลงทุนผ่านบริษัทหลักทรัพย์รับอนุญาตในฐานะนายหน้าหรือตัวแทนการลงทุนเท่านั้นโดยให้ถือปฏิบัติตามหลักเกณฑ์และเงื่อนไข ดังต่อไปนี้(๑) ในการซื้อ ขาย หรือแลกเปลี่ยนเงินตราต่างประเทศระหว่างบริษัทหลักทรัพย์รับอนุญาตกับผู้ลงทุนหรือบุคคลรายย่อย เพื่อการลงทุนในตราสารในต่างประเทศและอนุพันธ์ให้บริษัทหลักทรัพย์รับอนุญาตดำเนินการได้ดังนี้(๑.๑) ในการรับซื้อเงินตราต่างประเทศให้บริษัทหลักทรัพย์รับอนุญาตดำเนินการได้ดังนี้(๑.๑.๑) กรณีเป็นเงินที่ได้รับจากการลงทุนในตราสารในต่างประเทศและอนุพันธ์ของผู้ลงทุนหรือบุคคลรายย่อย ให้ดำเนินการได้ไม่เกินจำนวนตามเอกสารแสดงการลงทุนในตราสารในต่างประเทศและอนุพันธ์(๑.๑.๒)กรณีเป็นเงินที่ถอนจากบัญชีเพื่อลูกค้าของตัวแทนการลงทุนให้ดำเนินการรับซื้อได้ตามจำนวนที่ผู้ลงทุนหรือบุคคลรายย่อยยื่นความประสงค์โดยต้องมีวันรับมอบหรือส่งมอบไม่เกิน ๒ วันทำการ(๑.๒) ในการขายเงินตราต่างประเทศ ให้บริษัทหลักทรัพย์รับอนุญาตดำเนินการได้ดังนี้(๑.๒.๑)กรณีขายเพื่อนำไปลงทุนในตราสารในต่างประเทศและอนุพันธ์ของผู้ลงทุนหรือบุคคลรายย่อยให้ดำเนินการได้ไม่เกินจำนวนตามเอกสารแสดงการลงทุนในตราสารในต่างประเทศและอนุพันธ์(๑.๒.๒) กรณีขายเพื่อฝากเข้าบัญชีเพื่อลูกค้าของตัวแทนการลงทุนให้ดำเนินการได้ตามจำนวนที่ผู้ลงทุน หรือบุคคลรายย่อยยื่นความประสงค์โดยต้องมีวันรับมอบหรือส่งมอบไม่เกิน ๒ วันทำการทั้งนี้ในการขายเงินตราต่างประเทศข้างต้นต้องไม่เกินจำนวนตามเอกสารที่ออกโดยหน่วยงานกำกับดูแลคณะกรรมการหรือผู้มีอำนาจบริหารของผู้ลงทุน ซึ่งหลักฐานดังกล่าวต้องแสดงการอนุญาตให้ผู้ลงทุนลงทุนในตราสารในต่างประเทศหรืออนุพันธ์ โดยระบุวงเงินลงทุนหรือหลักฐานที่แสดงว่าผู้ลงทุนได้รับจัดสรรวงเงินลงทุนจากสำนักงานคณะกรรมการกำกับหลักทรัพย์และตลาดหลักทรัพย์แล้วแต่กรณี(๑.๓) ในการแลกเปลี่ยนเงินตราต่างประเทศให้บริษัทหลักทรัพย์รับอนุญาตดำเนินการได้ดังนี้(๑.๓.๑)กรณีเป็นเงินที่ได้รับจากการลงทุนในตราสารในต่างประเทศและอนุพันธ์หรือเงินที่ฝากไว้ในบัญชีเพื่อลูกค้าของตัวแทนการลงทุนหรือบัญชีเงินตราต่างประเทศแหล่งต่างประเทศหรือแหล่งในประเทศแบบไม่มีภาระของผู้ลงทุนหรือบุคคลรายย่อย แลกเปลี่ยนเพื่อนำไปชำระเงินลงทุนในตราสารในต่างประเทศและอนุพันธ์ให้ดำเนินการได้ไม่เกินจำนวนตามเอกสารแสดงการลงทุนในตราสารในต่างประเทศและอนุพันธ์ทั้งนี้ต้องไม่เกินจำนวนตามเอกสารที่ออกโดยหน่วยงานกำกับดูแลคณะกรรมการหรือผู้มีอำนาจบริหารของผู้ลงทุนซึ่งหลักฐานดังกล่าวต้องแสดงการอนุญาตให้ผู้ลงทุนลงทุนในตราสารในต่างประเทศหรืออนุพันธ์โดยระบุวงเงินลงทุน หรือหลักฐานที่แสดงว่าผู้ลงทุนได้รับจัดสรรวงเงินลงทุนจากสำนักงานคณะกรรมการกำกับหลักทรัพย์และตลาดหลักทรัพย์แล้วแต่กรณี(๑.๓.๒) กรณีแลกเปลี่ยนเพื่อฝากเข้าบัญชีเพื่อลูกค้าของตัวแทนการลงทุนให้ดำเนินการได้ดังนี้ก. กรณีเป็นเงินได้รับจากการลงทุนในตราสารในต่างประเทศและอนุพันธ์ให้ดำเนินการแลกเปลี่ยนได้ไม่เกินจำนวนตามเอกสารแสดงการลงทุนในตราสารในต่างประเทศและอนุพันธ์ข. กรณีเป็นเงินตราต่างประเทศที่ถอนจากบัญชีเพื่อลูกค้าของตัวแทนการลงทุนหรือบัญชีเงินตราต่างประเทศแหล่งต่างประเทศหรือแหล่งในประเทศแบบไม่มีภาระของผู้ลงทุนหรือบุคคลรายย่อยให้ดำเนินการแลกเปลี่ยนได้ตามจำนวนที่ผู้ลงทุน หรือบุคคลรายย่อยยื่นความประสงค์โดยต้องมีวันรับมอบหรือส่งมอบไม่เกิน ๒ วันทำการทั้งนี้ในการแลกเปลี่ยนเงินตราต่างประเทศข้างต้นต้องไม่เกินจำนวนตามเอกสารที่ออกโดยหน่วยงานกำกับดูแลคณะกรรมการหรือผู้มีอำนาจบริหารของผู้ลงทุนซึ่งหลักฐานดังกล่าวต้องแสดงการอนุญาตให้ผู้ลงทุนลงทุนในตราสารในต่างประเทศหรืออนุพันธ์โดยระบุวงเงินลงทุนหรือหลักฐานที่แสดงว่าผู้ลงทุนได้รับจัดสรรวงเงินลงทุนจากสำนักงานคณะกรรมการกำกับหลักทรัพย์และตลาดหลักทรัพย์แล้วแต่กรณี(๑.๓.๓) กรณีแลกเปลี่ยนเพื่อฝากเข้าบัญชีเงินฝากเงินตราต่างประเทศแหล่งในประเทศของผู้ลงทุนหรือบุคคลรายย่อย ให้บริษัทหลักทรัพย์รับอนุญาตดำเนินการได้ดังนี้ก. กรณีเป็นเงินตราต่างประเทศที่ได้รับจากการลงทุนในตราสารในต่างประเทศและอนุพันธ์ให้ดำเนินการแลกเปลี่ยนได้ไม่เกินจำนวนเงินตามเอกสารแสดงการลงทุนในตราสารในต่างประเทศและอนุพันธ์ข. กรณีเป็นเงินตราต่างประเทศที่ถอนจากบัญชีเพื่อลูกค้าของตัวแทนการลงทุนให้ดำเนินการแลกเปลี่ยนได้ไม่เกินจำนวนเงินที่ผู้ลงทุนหรือบุคคลรายย่อยยื่นความประสงค์โดยต้องมีวันรับมอบหรือส่งมอบไม่เกิน ๒ วันทำการในกรณีบริษัทหลักทรัพย์รับอนุญาตทำธุรกรรมขายหรือแลกเปลี่ยนเงินตราต่างประเทศตาม (๑.๒) (๑.๓.๑) และ (๑.๓.๒)ให้บริษัทหลักทรัพย์รับอนุญาตนับรวมเป็นวงเงินลงทุนของผู้ลงทุนหรือบุคคลรายย่อยแต่ละรายและดูแลให้ยอดคงค้างการลงทุนในตราสารในต่างประเทศและอนุพันธ์ดังกล่าวไม่เกินกว่าวงเงินที่กำหนดโดยหน่วยงานที่กำกับดูแลผู้ลงทุนหรือคณะกรรมการหรือผู้มีอำนาจบริหารของผู้ลงทุนหรือวงเงินที่ได้รับจัดสรรจากสำนักงานคณะกรรมการกำกับหลักทรัพย์และตลาดหลักทรัพย์แล้วแต่กรณี ด้วยทั้งนี้ การลงทุนในตราสารในต่างประเทศและอนุพันธ์ตาม (๑) ต้องอยู่ภายใต้ขอบเขตตามที่กำหนดในประกาศการลงทุนสำหรับผู้ลงทุนและประกาศการลงทุนสำหรับบุคคลรายย่อยและในการขายหรือแลกเปลี่ยนเงินตราต่างประเทศกับผู้ลงทุนเพื่อนำไปลงทุนในตราสารในต่างประเทศและอนุพันธ์ หรือเพื่อฝากเข้าบัญชีเพื่อลูกค้าของตัวแทนการลงทุนให้บริษัทหลักทรัพย์รับอนุญาตเรียกให้ผู้ลงทุนจัดทำหนังสือรับรองซึ่งแสดงว่าการซื้อหรือแลกเปลี่ยนดังกล่าว จะไม่ทำให้ผู้ลงทุนมียอดคงค้างการลงทุนในตราสารในต่างประเทศและอนุพันธ์เกินกว่าวงเงินที่กำหนดโดยหน่วยงานที่กำกับดูแลผู้ลงทุนหรือคณะกรรมการหรือผู้มีอำนาจบริหารของผู้ลงทุนโดยบริษัทหลักทรัพย์รับอนุญาตอาจเรียกหนังสือรับรองเป็นรายครั้งหรือรายปีก็ได้และบริษัทหลักทรัพย์รับอนุญาตต้องดูแลให้หนังสือรับรองดังกล่าวครอบคลุมการรับรองสำหรับการซื้อหรือแลกเปลี่ยนเงินตราต่างประเทศสำหรับปีดังกล่าวด้วย(๒) ในการซื้อหรือขายเงินตราต่างประเทศระหว่างบริษัทหลักทรัพย์รับอนุญาตกับผู้ลงทุนต่างชาติเพื่อการลงทุนในตราสารและอนุพันธ์ในประเทศให้บริษัทหลักทรัพย์รับอนุญาตดำเนินการได้ดังนี้(๒.๑)ในการรับซื้อเงินตราต่างประเทศเพื่อนำไปลงทุนในตราสารและอนุพันธ์ในประเทศของผู้ลงทุนต่างชาติให้ดำเนินการได้ไม่เกินจำนวนตามเอกสารแสดงการลงทุนในตราสารและอนุพันธ์ในประเทศทั้งนี้ กรณีที่ผู้ลงทุนต่างชาติไม่สามารถแสดงเอกสารหลักฐานได้ตาม(๒.๑) วรรคหนึ่งเนื่องจากต้องวางเงินกับบริษัทหลักทรัพย์รับอนุญาตก่อนส่งคำสั่งซื้อขายตราสารและอนุพันธ์ในประเทศให้บริษัทหลักทรัพย์รับอนุญาตรับซื้อเงินตราต่างประเทศจากผู้ลงทุนต่างชาติซึ่งเป็นบุคคลธรรมดาได้ไม่เกิน๒ ล้านดอลลาร์สหรัฐอเมริกาหรือเทียบเท่าตามอัตราตลาดต่อวัน หรือจากผู้ลงทุนต่างชาติซึ่งเป็นนิติบุคคลที่ไม่ใช่สถาบันการเงินได้ไม่เกิน๕ ล้านดอลลาร์สหรัฐอเมริกาหรือเทียบเท่าตามอัตราตลาดต่อวันโดยจะต้องเป็นธุรกรรมเงินตราต่างประเทศที่มีวันรับมอบหรือส่งมอบไม่เกิน ๒ วันทำการ(๒.๒) ในการขายเงินตราต่างประเทศที่เกี่ยวข้องกับการลงทุนในตราสารและอนุพันธ์ในประเทศให้ดำเนินการได้ในกรณีเพื่อส่งคืนเงินลงทุนในตราสารและอนุพันธ์ในประเทศของผู้ลงทุนต่างชาติโดยต้องไม่เกินจำนวนตามเอกสารหลักฐานที่แสดงการขายการโอนกรรมสิทธิ์ หรือการถือกรรมสิทธิ์ทั้งนี้ นอกเหนือจากหลักเกณฑ์ที่กำหนดไว้โดยเฉพาะตามประกาศฉบับนี้การซื้อหรือขายเงินตราต่างประเทศที่เกี่ยวกับการลงทุนในตราสารและอนุพันธ์ในประเทศตาม(๒) ต้องไม่ขัดต่อหลักเกณฑ์และวิธีปฏิบัติของธนาคารแห่งประเทศไทยที่เกี่ยวข้องกับมาตรการป้องปรามการเก็งกำไรค่าเงินบาท(๓) ในการซื้อ ขายหรือแลกเปลี่ยนเงินตราต่างประเทศระหว่างบริษัทหลักทรัพย์รับอนุญาตกับผู้ลงทุนต่างชาติเพื่อการลงทุนในตราสารในต่างประเทศและอนุพันธ์ให้บริษัทหลักทรัพย์รับอนุญาตดำเนินการได้ดังนี้(๓.๑)ในการรับซื้อเงินตราต่างประเทศที่ได้รับจากการลงทุนในตราสารในต่างประเทศและอนุพันธ์ของผู้ลงทุนต่างชาติให้ดำเนินการได้ไม่เกินจำนวนตามเอกสารแสดงการลงทุนในตราสารในต่างประเทศและอนุพันธ์(๓.๒)ในการขายเงินตราต่างประเทศเพื่อนำไปลงทุนในตราสารในต่างประเทศและอนุพันธ์ให้ดำเนินการได้ไม่เกินจำนวนตามเอกสารแสดงการลงทุนในตราสารในต่างประเทศและอนุพันธ์ทั้งนี้ ต้องไม่เกินเอกสารหลักฐานที่แสดงแหล่งที่มาของเงินบาทที่ผู้ลงทุนต่างชาตินำมาขายตามข้อ ๑๕ ของประกาศเจ้าพนักงานควบคุมการแลกเปลี่ยนเงิน เรื่องการกำหนดหลักเกณฑ์และวิธีปฏิบัติเกี่ยวกับการแลกเปลี่ยนเงิน ลงวันที่ ๓๑ มีนาคม๒๕๔๗ และที่แก้ไขเพิ่มเติมหรือเอกสารหลักฐานอื่นใดอันสามารถแสดงแหล่งที่มาของเงินบาทได้(๓.๓)ในการแลกเปลี่ยนเงินตราต่างประเทศเพื่อนำไปลงทุนในตราสารในต่างประเทศและอนุพันธ์ของผู้ลงทุนต่างชาติให้ดำเนินการได้ไม่เกินจำนวนตามเอกสารแสดงการลงทุนในตราสารในต่างประเทศและอนุพันธ์ทั้งนี้ นอกเหนือจากหลักเกณฑ์ที่กำหนดไว้โดยเฉพาะตามประกาศฉบับนี้การซื้อหรือขายเงินตราต่างประเทศที่เกี่ยวกับการลงทุนในตราสารในต่างประเทศและอนุพันธ์ตาม(๓)ต้องไม่ขัดต่อหลักเกณฑ์และวิธีปฏิบัติของธนาคารแห่งประเทศไทยที่เกี่ยวข้องกับมาตรการป้องปรามการเก็งกำไรค่าเงินบาททั้งนี้วันชำระเงินตามเอกสารหลักฐานที่แสดงการลงทุนตามวรรคหนึ่งต้องเป็นวันเดียวกับวันรับมอบหรือส่งมอบเงินตามธุรกรรมซื้อขาย หรือแลกเปลี่ยนเงินตราต่างประเทศที่ทำกับบริษัทหลักทรัพย์รับอนุญาตยกเว้นกรณีตาม (๑.๑.๒) (๑.๒.๒) (๑.๓.๒) ข. (๑.๓.๓) ข. และ (๒.๑)วรรคสองและต้องรับมอบหรือส่งมอบเงินตราต่างประเทศในวันครบกำหนด โดยมิให้ลูกค้ายกเลิกธุรกรรมเงินตราต่างประเทศที่ทำกับบริษัทหลักทรัพย์รับอนุญาตยกเว้นในกรณีที่มีเหตุผลความจำเป็นที่เป็นปกติในทางธุรกิจ เช่นลูกค้าไม่สามารถรับมอบหรือส่งมอบตราสารได้ ให้ยกเลิกธุรกรรมได้โดยไม่ต้องขออนุญาตเจ้าพนักงานในการซื้อ ขาย หรือแลกเปลี่ยนเงินตราต่างประเทศตามวรรคหนึ่งให้บริษัทหลักทรัพย์รับอนุญาตทำผ่านบัญชีเพื่อการประกอบธุรกิจเงินตราต่างประเทศของบริษัทหลักทรัพย์รับอนุญาตและจัดให้มีหรือเรียกเอกสารแสดงคำสั่งในการทำธุรกรรมเงินตราต่างประเทศของลูกค้าพร้อมทั้งเอกสารหลักฐานประกอบการซื้อ ขาย หรือแลกเปลี่ยนเงินตราต่างประเทศที่เกี่ยวข้องตามที่กำหนดไว้ในแต่ละกรณีทั้งนี้บริษัทหลักทรัพย์รับอนุญาตสามารถจัดให้มีหรือเรียกเอกสารหลักฐานที่เป็นต้นฉบับสำเนาหรือข้อมูลอิเล็กทรอนิกส์ก็ได้ ยกเว้นกรณีหนังสือรับรองต้องเรียกต้นฉบับหรือข้อมูลอิเล็กทรอนิกส์ที่ใช้แทนต้นฉบับเท่านั้นอนึ่ง ในกรณีบริษัทหลักทรัพย์รับอนุญาตทำธุรกรรมซื้อ ขายหรือแลกเปลี่ยนเงินตราต่างประเทศตามวรรคหนึ่งแล้วให้บริษัทหลักทรัพย์รับอนุญาตสามารถทำธุรกรรมซื้อ ขาย หรือแลกเปลี่ยนเงินตราต่างประเทศกับนิติบุคคลรับอนุญาตได้ไม่เกินจำนวนและวันครบกำหนดตามธุรกรรมเงินตราต่างประเทศที่บริษัทหลักทรัพย์รับอนุญาตทำกับลูกค้าโดยให้บริษัทหลักทรัพย์รับอนุญาตทำผ่านบัญชีเพื่อการประกอบธุรกิจเงินตราต่างประเทศของบริษัทหลักทรัพย์รับอนุญาตทั้งนี้ ให้ถือปฏิบัติตามข้อ ๑๑ ด้วยข้อ ๘ ในกรณีบริษัทหลักทรัพย์รับอนุญาตประสงค์จะนำเงินตราต่างประเทศที่เกี่ยวกับการลงทุนในตราสารในต่างประเทศและอนุพันธ์เพื่อการลงทุนของตนเองหรือรายได้ค่าธรรมเนียมสกุลเงินตราต่างประเทศที่เกิดจากการประกอบธุรกิจหลักทรัพย์ของตนเองอันเกิดจากแหล่งเงินได้ในต่างประเทศเช่น ค่าธรรมเนียมการเป็นที่ปรึกษาทางการเงิน ค่าธรรมเนียมการให้บริการเป็นนายหน้าหรือตัวแทนการลงทุนมาทำธุรกรรมกับลูกค้าให้บริษัทหลักทรัพย์รับอนุญาตดำเนินการได้ไม่เกินจำนวนที่กำหนดตามข้อ ๗โดยต้องทำผ่านบัญชีเพื่อการประกอบธุรกิจเงินตราต่างประเทศของบริษัทหลักทรัพย์รับอนุญาตเท่านั้นข้อ ๙ ในการซื้อ ขายหรือแลกเปลี่ยนเงินตราต่างประเทศกับลูกค้าบริษัทหลักทรัพย์รับอนุญาตต้องดำเนินการดังนี้(๑) ให้ตกลงอัตราแลกเปลี่ยนระหว่างกันโดยให้ใช้อัตราแลกเปลี่ยนที่ใกล้เคียงกับอัตราแลกเปลี่ยนถัวเฉลี่ยที่นิติบุคคลรับอนุญาตใช้ซื้อหรือขายกับลูกค้าที่เผยแพร่โดยธนาคารแห่งประเทศไทย(๒)จัดให้มีการแสดงอัตราซื้อและขายประจำวันของเงินตราต่างประเทศ ณสถานที่ประกอบธุรกิจของตน หรือในระบบอิเล็กทรอนิกส์ เพื่อให้ลูกค้าทราบด้วย(๓) จัดให้มีหลักฐานแสดงการรับซื้อ ขาย หรือแลกเปลี่ยนกับลูกค้าและมอบหลักฐานข้างต้นให้แก่ลูกค้าทุกครั้ง โดยหลักฐานต้องมีรายละเอียดดังนี้(ก) ชื่อและที่อยู่ของบริษัทหลักทรัพย์รับอนุญาต(ข) เลขหมายลำดับของหลักฐาน(ค) วันที่ทำธุรกรรม(ง) ชื่อ นามสกุล และที่อยู่ของลูกค้า(จ) จำนวนและสกุลเงินตราต่างประเทศที่ทำธุรกรรม(ฉ) อัตราแลกเปลี่ยนที่ใช้ในการทำธุรกรรม(ช) ยอดรวมเงินบาท หรือเงินตราต่างประเทศในกรณีเป็นธุรกรรมแลกเปลี่ยน(๔)ให้บริษัทหลักทรัพย์รับอนุญาตจัดให้ลูกค้าแจ้งวัตถุประสงค์ในการทำธุรกรรมซื้อขายหรือแลกเปลี่ยนเงินตราต่างประเทศส่วนที่๒การหักกลบรายการและการคำนวณมูลค่าธุรกรรมเงินตราต่างประเทศ ข้อ ๑๐ ให้บริษัทหลักทรัพย์รับอนุญาตนำรายการดังต่อไปนี้มาหักกลบกันได้(๑) รายการซื้อ ขาย หรือแลกเปลี่ยนเงินตราต่างประเทศที่เกี่ยวกับการลงทุนเพื่อลูกค้าตามข้อ ๗ ยกเว้นรายการที่ได้ซื้อ ขายหรือแลกเปลี่ยนกับนิติบุคคลรับอนุญาตแล้วตามข้อ ๗ วรรคท้าย(๒) รายการเงินตราต่างประเทศของตนเองที่นำมาทำธุรกรรมกับลูกค้าตามข้อ๘(๓)รายการเงินตราต่างประเทศที่บริษัทหลักทรัพย์รับอนุญาตถอนหรือจะถอนจากบัญชีเพื่อการประกอบธุรกิจเงินตราต่างประเทศของบริษัทหลักทรัพย์รับอนุญาตเพื่อจะนำไปดำเนินการที่เกี่ยวข้องกับการลงทุนในตราสารในต่างประเทศและอนุพันธ์เพื่อการลงทุนของตนเอง ทั้งนี้ภายใต้ขอบเขตการถอนเงินตามที่กำหนดในข้อ ๑๓ภายหลังจากการหักกลบแล้ว ให้บริษัทหลักทรัพย์รับอนุญาตสามารถซื้อ ขายหรือแลกเปลี่ยนเงินตราต่างประเทศกับนิติบุคคลรับอนุญาตได้ไม่เกินยอดสุทธิจากการหักกลบและวันครบกำหนดตามธุรกรรมเงินตราต่างประเทศที่บริษัทหลักทรัพย์รับอนุญาตทำกับลูกค้าโดยให้บริษัทหลักทรัพย์รับอนุญาตทำผ่านบัญชีเพื่อการประกอบธุรกิจเงินตราต่างประเทศของบริษัทหลักทรัพย์รับอนุญาตทั้งนี้ ให้ถือปฏิบัติตามข้อ ๑๑ ด้วยอนึ่ง ในกรณีบริษัทหลักทรัพย์รับอนุญาตนำธุรกรรมของตนเองมาหักกลบด้วยให้บริษัทหลักทรัพย์รับอนุญาตจัดให้มีเอกสารหลักฐานแสดงแหล่งเงินได้หรือเอกสารหลักฐานที่แสดงว่าได้รับจัดสรรวงเงินลงทุนจากสำนักงานคณะกรรมการกำกับหลักทรัพย์และตลาดหลักทรัพย์แล้วแต่กรณีข้อ ๑๑ บริษัทหลักทรัพย์รับอนุญาตต้องมีมูลค่าธุรกรรมเงินตราต่างประเทศในด้านซื้อณ สิ้นวัน ไม่เกิน ๕ ล้านเหรียญดอลลาร์สหรัฐอเมริกา หรือเทียบเท่าและต้องไม่มีมูลค่าธุรกรรมเงินตราต่างประเทศในด้านขายคงเหลือ ณ สิ้นวันเมื่อนำมูลค่าธุรกรรมดังต่อไปนี้ มารวมคำนวณ(๑) มูลค่าธุรกรรมที่ซื้อ ขายหรือแลกเปลี่ยนเงินตราต่างประเทศกับลูกค้าตามข้อ ๗(๒) มูลค่าธุรกรรมที่ซื้อ ขายหรือแลกเปลี่ยนเงินตราต่างประเทศกับนิติบุคคลรับอนุญาตตามข้อ ๗ วรรคท้ายหรือภายหลังจากการหักกลบตามข้อ ๑๐ วรรคสอง(๓) มูลค่ารายการตาม (๒) และ (๓) ซึ่งบริษัทหลักทรัพย์รับอนุญาตนำมาหักกลบตามข้อ๑๐ วรรคหนึ่ง(๔) มูลค่าธุรกรรมเงินตราต่างประเทศคงเหลือสะสม ณสิ้นวันก่อนหน้าส่วนที่๓การทำธุรกรรมเงินตราต่างประเทศและการเปิดบัญชีเงินฝากเงินตราต่างประเทศกับนิติบุคคลรับอนุญาต ข้อ ๑๒ กรณีบริษัทหลักทรัพย์รับอนุญาตทำธุรกรรมเงินตราต่างประเทศทุกประเภทกับนิติบุคคลรับอนุญาตในขอบเขตการประกอบธุรกิจของบริษัทหลักทรัพย์รับอนุญาตให้นิติบุคคลรับอนุญาตเรียกให้บริษัทหลักทรัพย์รับอนุญาตยื่นสำเนาใบอนุญาตให้ประกอบธุรกิจเป็นบริษัทหลักทรัพย์รับอนุญาตซึ่งอาจเรียกเป็นรายครั้งหรือรายปีก็ได้พร้อมทั้งให้บริษัทหลักทรัพย์รับอนุญาตแจ้งวัตถุประสงค์ในการทำธุรกรรมแก่นิติบุคคลรับอนุญาตโดยไม่ต้องยื่นเอกสารหลักฐานแสดงภาระผูกพัน ทั้งนี้ขอบเขตการทำธุรกรรมให้เป็นไปตามหลักเกณฑ์ที่เจ้าพนักงานกำหนดในข้อ ๗ ข้อ ๑๐ ข้อ ๑๑และข้อ ๑๓ในการทำธุรกรรมซื้อ ขายหรือแลกเปลี่ยนเงินตราต่างประเทศกับนิติบุคคลรับอนุญาตให้บริษัทหลักทรัพย์รับอนุญาตสามารถดำเนินการต่ออายุไม่ต่ออายุหรือยกเลิกธุรกรรมดังกล่าวกับนิติบุคคลรับอนุญาตที่เป็นคู่สัญญาเดิมหรือไม่ใช่คู่สัญญาเดิมได้ทุกกรณีโดยไม่ต้องแสดงเอกสารหลักฐานและให้หักกลบและรับ/จ่ายส่วนต่างเป็นเงินบาทหรือเงินตราต่างประเทศได้ ทั้งนี้ ในกรณีการต่ออายุให้ดำเนินการตามหลักเกณฑ์ที่เจ้าพนักงานกำหนดในข้อ๗ วรรคท้าย หรือข้อ ๑๐ วรรคสองด้วยข้อ ๑๓ ให้บริษัทหลักทรัพย์รับอนุญาตเปิดบัญชีเงินฝากเงินตราต่างประเทศกับนิติบุคคลรับอนุญาตเพื่อธุรกิจตามขอบเขตการเป็นบริษัทหลักทรัพย์รับอนุญาตโดยให้แยกบัญชีเงินฝากดังกล่าวออกจากบัญชีเงินฝากเงินตราต่างประเทศเพื่อธุรกิจอื่นของบริษัทพร้อมให้ระบุชื่อบัญชีเพื่อการประกอบธุรกิจเงินตราต่างประเทศของบริษัทหลักทรัพย์รับอนุญาตให้ชัดเจนด้วย ทั้งนี้ให้บริษัทหลักทรัพย์รับอนุญาตเปิดบัญชีดังกล่าวเป็นบัญชีประเภทแหล่งต่างประเทศและให้บริษัทหลักทรัพย์รับอนุญาตแจ้งชื่อนิติบุคคลรับอนุญาตผู้รักษาบัญชีและหมายเลขบัญชีดังกล่าวต่อเจ้าพนักงานรวมถึงให้ถือปฏิบัติตามหลักเกณฑ์ดังนี้(๑) ให้บริษัทหลักทรัพย์รับอนุญาตนำเงินตราต่างประเทศในกรณีดังต่อไปนี้ฝากเข้าบัญชีเพื่อการประกอบธุรกิจเงินตราต่างประเทศของบริษัทหลักทรัพย์รับอนุญาตได้(๑.๑)รายได้ค่าธรรมเนียมที่เกิดจากการประกอบธุรกิจหลักทรัพย์ของบริษัทหลักทรัพย์รับอนุญาตซึ่งรับโอนจากต่างประเทศ จากบัญชีเงินฝากเงินตราต่างประเทศของบุคคลที่มีถิ่นที่อยู่นอกประเทศหรือรับโอนมาจากบัญชีเงินฝากเงินตราต่างประเทศแหล่งต่างประเทศของตน(๑.๒)เงินที่ได้รับจากการลงทุนในตราสารในต่างประเทศและอนุพันธ์เพื่อผู้ลงทุนหรือบุคคลรายย่อยหรือเงินที่รับโอนจากบัญชีเพื่อลูกค้าของตัวแทนการลงทุน(๑.๓) เงินที่ได้รับจากการลงทุนในตราสารในต่างประเทศและอนุพันธ์เพื่อผู้ลงทุนต่างชาติหรือเงินเพื่อการลงทุนในตราสารและอนุพันธ์ในประเทศหรือตราสารในต่างประเทศและอนุพันธ์ของผู้ลงทุนต่างชาติซึ่งรับโอนจากต่างประเทศหรือจากบัญชีเงินฝากเงินตราต่างประเทศของผู้ลงทุนต่างชาติ(๑.๔)เงินที่ได้รับจากบัญชีเงินฝากเงินตราต่างประเทศแหล่งต่างประเทศ หรือบัญชีเงินฝากเงินตราต่างประเทศแหล่งในประเทศแบบไม่มีภาระของผู้ลงทุนหรือบุคคลรายย่อยที่ต้องการแลกเปลี่ยนเพื่อไปลงทุนในตราสารในต่างประเทศและอนุพันธ์(๑.๕) เงินที่ได้รับจากการลงทุนในตราสารในต่างประเทศและอนุพันธ์เพื่อตนเองซึ่งรับโอนจากต่างประเทศหรือรับโอนจากบัญชีเพื่อการลงทุนของตนเอง(๑.๖) เงินตราต่างประเทศที่ซื้อจากนิติบุคคลรับอนุญาต(๑.๗) เงินตราต่างประเทศซึ่งรับโอนมาจากบัญชีเพื่อการประกอบธุรกิจเงินตราต่างประเทศของบริษัทหลักทรัพย์รับอนุญาตของตนเองบัญชีอื่น(๒)ให้บริษัทหลักทรัพย์รับอนุญาตถอนเงินตราต่างประเทศจากบัญชีเพื่อการประกอบธุรกิจเงินตราต่างประเทศของบริษัทหลักทรัพย์รับอนุญาตได้เพื่อวัตถุประสงค์ ดังต่อไปนี้(๒.๑)ชำระเงินลงทุนในตราสารในต่างประเทศและอนุพันธ์เพื่อผู้ลงทุน หรือบุคคลรายย่อยหรือฝากเข้าบัญชีเพื่อลูกค้าของตัวแทนการลงทุนทั้งนี้ ตามหลักเกณฑ์ที่กำหนดไว้ในประกาศการลงทุนสำหรับผู้ลงทุนและประกาศการลงทุนสำหรับบุคคลรายย่อย(๒.๒)ชำระเงินลงทุนในตราสารในต่างประเทศและอนุพันธ์เพื่อผู้ลงทุนต่างชาติ(๒.๓) ส่งคืนเงินลงทุนในตราสารในต่างประเทศและอนุพันธ์เพื่อผู้ลงทุนหรือบุคคลรายย่อยโดยฝากเข้าบัญชีเงินฝากเงินตราต่างประเทศแหล่งในประเทศตามข้อ ๒๓ของประกาศเจ้าพนักงานควบคุมการแลกเปลี่ยนเงิน เรื่องการกำหนดหลักเกณฑ์และวิธีปฏิบัติเกี่ยวกับการแลกเปลี่ยนเงิน ลงวันที่ ๓๑ มีนาคม๒๕๔๗ และที่แก้ไขเพิ่มเติมของผู้ลงทุน หรือบุคคลรายย่อย(๒.๔) ส่งคืนเงินลงทุนในตราสารในต่างประเทศและอนุพันธ์และตราสารและอนุพันธ์ในประเทศเพื่อผู้ลงทุนต่างชาติ(๒.๕)ชำระเงินลงทุนในตราสารในต่างประเทศและอนุพันธ์เพื่อตนเองหรือฝากเข้าบัญชีเพื่อการลงทุนของตนเอง ทั้งนี้ ตามหลักเกณฑ์ที่กำหนดไว้ในประกาศการลงทุนสำหรับผู้ลงทุน(๒.๖) ส่งคืนเงินลงทุนในตราสารในต่างประเทศและอนุพันธ์ของตนเองโดยฝากเข้าบัญชีเงินฝากเงินตราต่างประเทศแหล่งในประเทศตามข้อ ๒๓ของประกาศเจ้าพนักงานควบคุมการแลกเปลี่ยนเงิน เรื่องการกำหนดหลักเกณฑ์และวิธีปฏิบัติเกี่ยวกับการแลกเปลี่ยนเงิน ลงวันที่ ๓๑ มีนาคม๒๕๔๗ และที่แก้ไขเพิ่มเติม ของตนเอง(๒.๗) ขายรับบาทกับนิติบุคคลรับอนุญาต(๒.๘)ฝากเข้าบัญชีเพื่อการประกอบธุรกิจเงินตราต่างประเทศของบริษัทหลักทรัพย์รับอนุญาตของตนเองบัญชีอื่นยกเว้นกรณีขายรับบาทกับนิติบุคคลรับอนุญาต การฝากหรือการถอนเงินตราต่างประเทศเพื่อวัตถุประสงค์ตามวรรคหนึ่งให้บริษัทหลักทรัพย์รับอนุญาตและนิติบุคคลรับอนุญาตดำเนินการแลกเปลี่ยนเงินตราต่างประเทศเป็นสกุลอื่นก่อนฝากเข้าหรือถอนออกจากบัญชีเพื่อการประกอบธุรกิจเงินตราต่างประเทศของบริษัทหลักทรัพย์รับอนุญาตได้ทุกกรณีทั้งนี้ให้บริษัทหลักทรัพย์รับอนุญาตดูแลให้การฝากหรือถอนบัญชีเพื่อการประกอบธุรกิจเงินตราต่างประเทศของบริษัทหลักทรัพย์รับอนุญาตอยู่ภายใต้หลักเกณฑ์และเงื่อนไขที่กำหนดด้วยส่วนที่๔หลักเกณฑ์และเงื่อนไขอื่นๆ ข้อ ๑๔ ในกรณีตามเงื่อนไขดังต่อไปนี้ เจ้าพนักงานยกเว้นให้ไม่ต้องปฏิบัติตามที่กำหนดไว้ในข้อ๒๐ ของกฎกระทรวง ฉบับที่ ๑๓ (พ.ศ. ๒๔๙๗) และที่แก้ไขเพิ่มเติม(๑) กรณีผู้ลงทุนและบุคคลรายย่อยที่ได้รับเงินตราต่างประเทศจากการลงทุนหรือการทำธุรกรรมทุกประเภทตามที่กำหนดไว้ในประกาศการลงทุนสำหรับผู้ลงทุนและประกาศการลงทุนสำหรับบุคคลรายย่อยและไม่ประสงค์จะนำเงินตราต่างประเทศข้างต้นไปลงทุนหรือทำธุรกรรมต่อให้สามารถขายเงินตราต่างประเทศนั้นแก่บริษัทหลักทรัพย์รับอนุญาตได้(๒)กรณีผู้ลงทุนต่างชาติที่ได้รับเงินตราต่างประเทศจากการลงทุนในตราสารในต่างประเทศและอนุพันธ์ให้สามารถขายเงินตราต่างประเทศนั้นแก่บริษัทหลักทรัพย์รับอนุญาตได้ทั้งนี้ ให้ถือปฏิบัติตามหลักเกณฑ์ที่เกี่ยวข้องกับการขายเงินตราต่างประเทศกับบริษัทหลักทรัพย์รับอนุญาตตามที่กำหนดในประกาศฉบับนี้ด้วยข้อ ๑๕ การเรียกหรือจัดให้มีเอกสารการตรวจสอบและจัดเก็บเอกสารหลักฐานและการรายงานให้บริษัทหลักทรัพย์รับอนุญาตถือปฏิบัติดังนี้(๑) เรียกหรือจัดให้มีเอกสารหลักฐานที่แสดงการลงทุนในตราสารในต่างประเทศและอนุพันธ์หรือการลงทุนในตราสารและอนุพันธ์ในประเทศหนังสือรับรองของผู้ลงทุนว่ายอดคงค้างไม่เกินวงเงินที่กำหนด และเอกสารหลักฐานที่กำหนดตามข้อ๗ และข้อ ๑๐(๒) เก็บรักษาเอกสารการบันทึกบัญชี การบันทึกรายการสำเนาหลักฐานแสดงการซื้อ ขายหรือแลกเปลี่ยนเงินตราต่างประเทศที่มอบให้แก่ลูกค้าและเอกสารหลักฐานตาม (๑) ไว้ไม่น้อยกว่า ๕ ปี เพื่อให้เจ้าพนักงานสามารถตรวจสอบได้เมื่อต้องการ(๓) จัดทำรายงานตามแบบและวิธีการจัดทำและจัดส่งตามที่กำหนดไว้ที่เว็บไซต์ของธนาคารแห่งประเทศไทยหรือในระบบงานอิเล็กทรอนิกส์ของธนาคารแห่งประเทศไทยข้อ ๑๖ ในกรณีที่บริษัทหลักทรัพย์รับอนุญาตมีความประสงค์จะย้ายสถานที่ประกอบธุรกิจไม่ว่าเป็นการชั่วคราวหรือถาวรหรือประสงค์จะประกอบธุรกิจนอกสถานที่ประกอบธุรกิจของตนเป็นการชั่วคราวให้บริษัทหลักทรัพย์รับอนุญาตยื่นหนังสือขออนุญาตต่อเจ้าพนักงานพร้อมชี้แจงเหตุผล ความจำเป็นและเอกสารหลักฐานที่เกี่ยวข้องล่วงหน้าไม่น้อยกว่า๑๕ วันก่อนวันที่ย้ายสถานที่ประกอบธุรกิจหรือวันที่มีการประกอบธุรกิจนอกสถานที่ประกอบธุรกิจของตนแล้วแต่กรณีข้อ ๑๗ นอกจากกรณีตามข้อ๑๖ ในกรณีที่บริษัทหลักทรัพย์รับอนุญาตมีการเปลี่ยนแปลง ดังต่อไปนี้(๑) เปลี่ยนแปลงสภาพนิติบุคคล ชื่อนิติบุคคลที่อยู่ทางทะเบียนโดยทางการ หรือสถานที่ตั้งตามหนังสือรับรองของกระทรวงพาณิชย์(๒) เปลี่ยนแปลงตัวกรรมการผู้มีอำนาจควบคุมกรรมการผู้มีอำนาจในการบริหาร ผู้จัดการหรือผู้มีอำนาจในการจัดการของบริษัทหลักทรัพย์รับอนุญาตให้บริษัทหลักทรัพย์รับอนุญาตรายงานการเปลี่ยนแปลงดังกล่าวเป็นหนังสือต่อเจ้าพนักงานพร้อมด้วยเอกสารหลักฐานที่เกี่ยวข้องภายใน ๑๕ วันนับแต่วันที่มีการเปลี่ยนแปลงทางทะเบียน ทั้งนี้ กรณีมีการเปลี่ยนแปลงตัวบุคคลตาม(๒)ให้แจ้งต่อเจ้าพนักงานตามแบบที่เจ้าพนักงานกำหนดไว้ในเว็บไซต์ของธนาคารแห่งประเทศไทยพร้อมเอกสารหลักฐานตามข้อ ๕ (๔) และข้อ ๕ (๕) หรือเอกสารอื่นใดที่เจ้าพนักงานจะเรียกเพิ่มเติมหมวด๔เบ็ดเตล็ด ข้อ ๑๘ การดำเนินการใดที่ไม่เป็นไปตามที่กำหนดไว้ในประกาศฉบับนี้ให้ยื่นขออนุญาตเป็นรายครั้งหรือรายกรณีต่อเจ้าพนักงานก่อนข้อ ๑๙ ประกาศฉบับนี้ให้ใช้บังคับตั้งแต่วันที่ ๑๓มิถุนายน ๒๕๖๑ เป็นต้นไปประกาศ ณ วันที่ ๑๓ มิถุนายน พ.ศ. ๒๕๖๑วชิรา อารมย์ดีเจ้าพนักงานควบคุมการแลกเปลี่ยนเงินพรวิภา/จัดทำ๒ ตุลาคม๒๕๖๑[๑] ราชกิจจานุเบกษาเล่ม ๑๓๕/ตอนพิเศษ ๑๖๕ ง/หน้า ๓๗/๑๒ กรกฎาคม ๒๕๖๑